CELEX: 32007R0275
Language: mt
Date: 2007-03-15 00:00:00
Title: Regolament tal-Kummissjoni (KE) Nru 275/2007 tal- 15 ta' Marzu 2007 li jemenda r-Regolament (KE) Nru 1825/2000 li jistabbilixxi regoli ddettaljati għall-applikazzjoni tar-Regolament (KE) Nru 1760/2000 tal-Parlament Ewropew u tal-Kunsill fir-rigward tat-tikkettar taċ-ċanga u tal-prodotti taċ-ċanga

5.12.2008          MT              Il-Ġurnal Uffiċjali ta’ l-Unjoni Ewropea                           899

32007R0275

L 76/12                        IL-ĠURNAL UFFIĊJALI TA’ L-UNJONI EWROPEA                          16.3.2007

                  REGOLAMENT TAL-KUMMISSJONI (KE) Nru 275/2007

                                         tal-15 ta’ Marzu 2007

  li jemenda r-Regolament (KE) Nru 1825/2000 li jistabbilixxi regoli ddettaljati għall-
applikazzjoni tar-Regolament (KE) Nru 1760/2000 tal-Parlament Ewropew u tal-Kunsill
               fir-rigward tat-tikkettar taċ-ċanga u tal-prodotti taċ-ċanga

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament (KE) tal-Parlament Ewropew u tal-Kunsill Nru 1760/2000
li jistabbilixxi sistema għall-identifikazzjoni u r-reġistrazzjoni tal-bhejjem tal-fart u dwar it-
tikkettar tal-laħam taċ-ċanga u tal-prodotti tal-laħam taċ-ċanga u li jħassar ir-Regolament tal-
Kunsill (KE) Nru 820/971, u b'mod partikolari l-Artikolu 19, punti a) u b) tiegħu,

Billi:

(1)       Id-definizzjoni tal-gruppi msemmija fl-Artikolu 13 tar-Regolament (KE)
          Nru 1760/2000, u l-kwistjoni dwar l-omoġeneità tagħhom, taw lok għal
          interpretazzjonijiet differenti, u għaldaqstant, jinħtieġ illi jiġi ppreċiżat fir-Regolament
          tal-Kummissjoni (KE) Nru 1825/20002 kif dawn il-gruppi għandhom ikunu
          kkostitwiti.

(2)       Il-kwistjoni dwar it-tikkettar tal-laħam taċ-ċanga kkapuljat fil-każ li jkun imħallat mal-
          laħam ta' speċijiet oħra qajmet bosta mistoqsijiet. It-Titolu I ta' l-ewwel parti ta' l-
          Anness I tar-Regolament tal-Kunsill (KEE) Nru 2658/87 dwar in-nomenklatura tat-
          tariffa u l-istatistika u dwar it-Tariffa Doganali Komuni ta' Dwana3 tipprovdi regoli
          preċiżi għall-klassifikazzjoni tal-prodotti magħmulin minn dan it-tip ta' taħlita. F'dan
          il-kuntest, referenza għan-nomenklatura msemmija permezz tal-kodiċijiet tan-NM
          ipprovduti fl-Artikolu 12 tar-Regolament (KE) Nru 1760/2000 tippermetti li ssir il-
          kjarifika meħtieġa.

1
          ĠU L 204, 11.8.2000, p. 1. Ir-Regolament kif emendat l-aħħar bir-Regolament tal-Kunsill (KE) Nru
          1791/2006 (ĠU L 363, 20.12.2206, p. 1).
2
          ĠU L 216, 26.8.2000, p. 8.
3
          ĠU L 256, 7.9.1987, p. 1. Regolament kif emendat l-aħħar bir-Regolament (KE) Nru 129/2007 (ĠU L
          56, 23.2.2007, p. 1).
 ---pagebreak--- 900            MT              Il-Ġurnal Uffiċjali ta’ l-Unjoni Ewropea                     5.12.2008

(3)   Minħabba l-limiti fl-omoġeneità tal-gruppi li jirriżultaw mill-applikazzjoni ta' l-
      Artikolu 13 tar-Regolament (KE) Nru 1760/2000, l-operaturi li jipproduċu laħam
      imqatta' u fdal tal-laħam isibu diffikultajiet biex jikkostitwixxu gruppi omoġenei ta'
      daqs biżżejjed biex jissodisfaw id-domanda tal-klijenti tagħhom. Aktar ma jkunu kbar
      il-kwantitajiet mitlubin, aktar ikomplu jiżdiedu dawn id-diffikultajiet. L-esperjenza
      turi li b'konsegwenza ta' dawn id-diffikultajiet u ta' l-operazzjonijiet sostanzjali żejda li
      joħolqu, isiru bosta żbalji, u spiss tiġi kompromessa t-traċċabbiltà f'dan it-tip ta'
      produzzjoni.

(4)   Fejn possibbli, dawn l-operaturi kull ma jmur qed jagħżlu dejjem aktar spiss lil ftit
      fornituri kbar, biex jevitaw il-limiti żejda li jirriżultaw mill-ġestjoni ta' diversi gruppi
      b'karatteristiċi differenti. Maż-żmien, din is-sitwazzjoni tista' toħloq riskju għat-
      tkomplija ta' l-attività ta' xi biċċeriji u impjanti ta' qtugħ ta' daqs żgħir u medju, li
      jistgħu jisfaw esklużi minn ċerti swieq.

(5)   Fir-realtà, il-problemi li jiltaqgħu magħhom l-operaturi li jipproduċu laħam imqatta' u
      fdal tal-laħam huma simili għall-problemi li jħabbtu wiċċhom magħhom l-operaturi li
      jipproduċu laħam ikkapuljat. L-adozzjoni għall-fdal tal-laħam ta' miżuri simili għall-
      miżuri pprevisti għal-laħam ikkapuljat kieku tippermetti li jiġu solvuti d-diffikultajiet
      iffaċċjati minn dawn l-operaturi. Rigward il-laħam imqatta', l-esperjenza turi li l-biċċa
      l-kbira sew ta' dawn il-problemi jistgħu jiġu solvuti billi tiddaħħal il-possibbiltà li l-
      gruppi jkunu kkostitwiti mill-ġdid abbażi tal-laħmijiet ġejjin minn annimali maqtulin
      fi tliet biċċeriji u minn karkassi mbiċċrin fi tliet impjanti ta' qtugħ, filwaqt li t-
      traċċabbiltà tibqa' garantita.

(6)   L-esperjenza turi wkoll li fil-punti tal-bejgħ tal-laħam imqatta' mhux imballat lill-
      konsumatur finali, l-operaturi spiss isibu diffikultajiet biex japplikaw id-
      dispożizzjonijiet tar-Regolament (KE) Nru 1760/2000 dwar it-tikkettar. It-tqattigħ u l-
      bejgħ ġeneralment isiru skond it-talba tal-klijent, u dan jagħmilha diffiċli, jekk mhux
      impossibbli, li jiġu kkostitwiti bil-quddiem gruppi ta' annimali skond il-paragrafu 1 ta'
      l-Artikolu 13 tar-Regolament (KE) Nru 1760/2000. Fl-istess nifs, jidher diffiċli ħafna
      li jsir aġġornament tat-tagħrif li għandu jkun indikat b'mod obbligatorju fuq it-tikkettar
      f'ħin reali u li jlaħħaq mal-ħruġ kontinwu tal-laħam għall-bejgħ. Għaldaqstant, jidher li
      għandhom jiġu adottati metodi simplifikati ta' tikkettar għal dan it-tip ta' laħam. L-
      adozzjoni ta' metodi simili għal dawk li jeżistu għal-laħam ikkapuljat kieku tippermetti
      li jkunu solvuti l-biċċa l-kbira sew tal-problemi ffaċċjati minn dawn l-operaturi.

(7)   Fl-istess ħin, jaqbel illi jkun żgurat li fil-punti ta' bejgħ lill-konsumatur finali, it-tagħrif
      relatat mal-biċċeriji u ma' l-impjanti ta' qtugħ tal-karkassi jibqa' dejjem disponibbli
      għal-laħam imqatta' mhux imballat li jkun espost kuljum għall-bejgħ, bil-għan illi t-
      tagħrif ikun jista' jiġi kkomunikat bil-fomm lill-konsumatur li jitolbu. B'hekk tkun
      tista' tinżamm traċċabbiltà ta' l-inqas ekwivalenti għal dik prevista għal-laħam
      ikkapuljat.

(8)   Barra minn dan, filwaqt illi jibqgħu l-ħtiġijiet ta' traċċabbiltà u ta' reġistrazzjoni tat-
      tagħrif relatat mal-laħam espost fil-punti tal-bejgħ lill-konsumatur finali, jaqbel li dan
      il-laħam ikun jista' jitqatta' f'jiem differenti.

(9)   Għaldaqstant, ir-Reġolament (KE) Nru 1825/2000 għandu jiġi emendat.
 ---pagebreak--- 5.12.2008          MT             Il-Ġurnal Uffiċjali ta’ l-Unjoni Ewropea                       901

(10)   Il-miżuri previsti f'dan ir-Regolament huma skond l-opinjoni tal-Kumitat tal-Ġestjoni
       taċ-Ċanga u l-Vitella,

ADOTTAT DAN IR-REGOLAMENT:

                                               Artikolu 1

Ir-Regolament (KE) Nru 1825/2000 huwa emendat kif ġej:

1)          L-Artikolu li ġej jiddaħħal wara l-Artikolu 1:

                                             "Artikolu 1a
                                            Definizzjonijiet

            Għall-għanijiet ta' dan ir-Regolament:

            a)    "laħam ikkapuljat" tfisser kull laħam li jkun ġie kkapuljat f'biċċiet jew
                  mgħoddi minn magna ta' l-ikkapuljat bi skruwn spirali, li jikkorrispondi ma'
                  wieħed mill-kodiċijiet tan-NM ipprovduti fl-Artikolu 12 tar-Regolament (KE)
                  Nru 1760/2000, u li fih inqas minn 1% melħ;

            b)    "fdal tal-laħam" tfisser biċċiet tal-laħam ta' daqs żgħir meqjusa tajbin għall-
                  konsum uman, prodotti esklussivament minn operazzjoni ta' tirqim waqt id-
                  dissussar tal-karkassi u/jew it-tqattigħ tal-laħmijiet;

            c)    "laħam imqatta'" tfisser laħam imqatta' f'kubi, biċċiet (fetet) jew porzjonijiet
                  oħra individwali, li ma jeħtiġux jkomplu jitqattgħu minn operatur qabel l-
                  akkwist tagħhom mill-konsumatur finali, u li dan jista' juża direttament. Il-
                  laħam ikkapuljat u l-fdal tal-laħam huma esklużi minn din id-definizzjoni;

            d)    "laħam imqatta' imballat" tfisser il-pakkett individwali ddestinat biex ikun
                  offrut kif inhu u mingħajr tibdil ieħor lill-konsumatur finali jew lil stabbiliment
                  iddedikat esklussivament għall-bejgħ bl-imnut, magħmul minn laħam imqatta'
                  u l-imballaġġ li fih ikun ġie ppakkjat qabel ma ġie offrut għall-bejgħ, sew jekk
                  l-imballaġġ jgħatti l-laħam għal kollox sew jekk parzjalment, iżda b'mod li l-
                  kontenut ma jistax jinbidel mingħajr ma jinfetaħ jew jinbidel l-imballaġġ;

            e)    "laħam imqatta' mhux imballat" tfisser laħam imqatta' espost għall-bejgħ
                  mingħajr imballaġġ f'punt tal-bejgħ lill-konsumatur finali, kif ukoll kull biċċa
                  laħam espost għall-bejgħ mingħajr imballaġġ f'punt tal-bejgħ lill-konsumatur
                  finali ddestinata biex titqatta' skond it-talba tal-konsumatur finali;

            f)    "lott" tfisser il-laħam kollu bl-għadam jew mingħajru, per eżempju, karkassi,
                  kwarti jew biċċiet ta' laħam dissussati, imqattgħin, ikkapuljati jew imballati
                  flimkien f'ċirkostanzi prattikament identiċi;

            g)    "bejgħ bl-imnut" tfisser il-manipulazzjoni u/jew l-ipproċessar ta' laħam u l-ħżin
                  tiegħu fil-punti tal-bejgħ jew ta' twassil lill-konsumatur finali, inklużi l-
                  kejterers, il-kantins pubbliċi u tax-xogħol, ir-restoranti u operaturi oħrajn li
 ---pagebreak--- 902          MT             Il-Ġurnal Uffiċjali ta’ l-Unjoni Ewropea                    5.12.2008

            jipprovdu servizz ta' l-ikel, ħwienet, ċentri ta' tqassim għas-supermarkits u
            ħwienet li jbigħu bl-ingrossa;

      h)    "konsumatur finali" tfisser l-aħħar konsumatur ta' laħam imqatta' li ma jużax
            dan il-laħam bħala parti minn operazzjoni jew attività ta' negozju ta' l-ikel.

2)    L-Artikolu 4 jinbidel b'dan li ġej:

                                        "Artikolu 4
                           Id-daqs u l-kompożizzjoni tal-grupp

      1.    Id-daqs tal-grupp imsemmi fl-Artikolu 13, paragrafu 1, subparagrafu 2, tar-
            Regolament (KE) Nru 1760/2000 huwa ddefinit kif ġej:

            a)    waqt it-tqattigħ tal-karkassi jew tal-kwarti, skond l-għadd ta' karkassi jew
                  ta' kwarti li jikkostitwixxu lott wieħed għall-impjant ikkonċernat;

            b)    waqt l-operazzjonijiet ta' tkomplija ta' tqattigħ jew ikkapuljar, skond l-
                  għadd ta' karkassi jew ta' kwarti li l-laħam tagħhom jikkostitwixxi lott
                  wieħed għall-impjant ikkonċernat ta' qtugħ jew ikkapuljar.

            Id-daqs tal-grupp ma jista' fl-ebda każ jaqbeż il-produzzjoni ta' ġurnata.

      2.    Fil-mument tal-kostituzzjoni tal-lottijiet imsemmija fil-paragrafu 1, l-operaturi
            għandhom jiżguraw li:

            a)    waqt l-operazzjonijiet ta' tqattigħ tal-karkassi jew tal-kwarti, il-karkassi
                  jew il-kwarti kollha tal-lott għandhom jiġu minn annimali li twieldu fl-
                  istess pajjiż, trabbew fl-istess pajjiż jew pajjiżi, inqatlu fl-istess pajjiż u
                  fl-istess biċċerija;

            b)    waqt l-operazzjonijiet ta' tkomplija ta' tqattigħ tal-laħam, il-karkassi
                  kollha tal-lott jirrispettaw il-kundizzjoni stipulata fil-punt a), u jkunu
                  tqattgħu fl-istess impjant ta' qtugħ;

            c)    waqt l-operazzjonijiet ta' l-ikkapuljar, il-laħam tal-lott jiġi minn annimali
                  maqtulin fl-istess pajjiż.

      3.    B'deroga mir-regola tal-biċċerija unika u ta' l-impjant uniku ta' qtugħ tal-
            karkassi stipulata fil-punt b) tal-paragrafu 2, waqt il-produzzjoni tal-laħam
            imqatta', l-operaturi huma awtorizzati biex jikkostitwixxu lottijiet abbażi ta'
            laħam li ġej minn annimali maqtulin f'massimu ta' tliet biċċeriji differenti, u li
            ġej minn karkassi mqattgħin f'massimu ta' tliet impjanti ta' qtugħ differenti.

      4.    B'deroga mill-punt b) tal-paragrafu 2, waqt il-kostituzzjoni tal-lottijiet fil-
            produzzjoni tal-fdal tal-laħam, l-operaturi jridu jikkonformaw biss mar-regola
            tal-pajjiż uniku ta' qatla fil-biċċeriji.

3)    L-Artikolu 5(1) għandu jiġi revokat.
 ---pagebreak--- 5.12.2008          MT             Il-Ġurnal Uffiċjali ta’ l-Unjoni Ewropea                         903

4)          L-Artikoli li ġejjin għandhom jiżdiedu ma' l-Artikolu 5:

                                              "Artikolu 5a

                                           Il-fdal tal-laħam

            1.    B'deroga mill-Artikolu 13, paragrafu 2, punti b) u c), kif ukoll mill-paragrafu 5,
                  punt a)i) u a)ii), tar-Regolament (KE) Nru 1760/2000, l-operaturi u l-
                  organizzazzjonijiet għandhom jindikaw fit-tikkettar tal-fdal tal-laħam it-tagħrif
                  li ġej:

                  a)    isem il-pajjiż fejn inkunu nqatlu l-annimali li minnhom ġej il-fdal tal-
                        laħam; din it-tagħrifa għandha tidher hekk: "Post tal-qatla: (isem l-Istat
                        Membru jew il-pajjiż terz fejn tkun saret il-qatla)";

                  b)    isem il-pajjiż tal-produzzjoni tal-fdal tal-laħam, u n-numru ta'
                        approvazzjoni ta' l-istabbiliment li fih ikun inkiseb; din it-tagħrifa
                        għandha tidher hekk: "Post tal-produzzjoni: (isem l-Istat Membru jew il-
                        pajjiż terz tal-produzzjoni, u n-numru ta' approvazzjoni ta' l-
                        istabbiliment)";

                  c)    l-ismijiet tal-pajjiżi fejn twieldu u trabbew l-annimali tal-grupp; din it-
                        tagħrifa għandha tidher hekk: "Pajjiż tat-twelid u tat-trobbija: " (elenku
                        ta' l-ismijiet tal-pajjiżi li fihom saru t-twelid u t-trobbija)".

            2.    B'deroga mill-paragrafu 1, punti a) u c), ladarba l-pajjiż tat-twelid, il-pajjiż tat-
                  trobbija u l-pajjiż tal-qatla jkun l-istess wieħed għall-annimali kollha tal-grupp,
                  l-operaturi jkunu awtorizzati li jużaw it-tagħrifa "Oriġini" segwita minn isem l-
                  Istat Membru jew il-pajjiż terz li fih ikunu saru t-twelid, it-trobbija u l-qatla.

                                               Artikolu 5b

                                      Laħam imqatta' imballat

            B'deroga mill-Artikolu 13, paragrafu 2, punti b) u c) tar-Regolament (KE)
            Nru 1760/2000, operatur jew organizzazzjoni li juża l-possibbiltà pprovduta fl-
            Artikolu 4, paragrafu 3 ta' dan ir-Regolament, għandu jindika fit-tikkettar tal-laħam
            imqatta' imballat it-tagħrif li ġej, li jikkomplementa t-tagħrif imsemmi fl-Artikolu 13,
            paragrafu 5, punt a) tar-Regolament (KE) Nru 1760/2000:

            a)    isem il-pajjiż fejn jkunu nqatlu l-annimali, segwit min-numru ta' approvazzjoni
                  tal-biċċerija, jew, skond il-każ, ta' żewġ biċċeriji jew tlieta li fihom jkunu
                  nqatlu l-annimali tal-grupp; din it-tagħrifa għandha tidher hekk: "Post (x) tal-
                  qatla ta' l-annimali tal-grupp: (isem l-Istat Membru jew il-pajjiż terz tal-qatla)
                  (numru/i ta' approvazzjoni tal-biċċerija kkonċernata jew taż-żewġ jew tliet
                  biċċeriji kkonċernati)";
 ---pagebreak--- 904            MT             Il-Ġurnal Uffiċjali ta’ l-Unjoni Ewropea                    5.12.2008

        b)    isem il-pajjiż fejn ikunu tqattgħu l-karkassi, segwit min-numru ta'
              approvazzjoni ta' l-impjant, jew, skond il-każ, ta' żewġ jew tliet impjanti li
              fihom ikunu tqattgħu l-karkassi; din it-tagħrifa għandha tidher hekk: "Post (x)
              tat-tqattigħ tal-laħam tal-lott: (isem l-Istat Membru jew il-pajjiż terz tat-
              tqattigħ) (numru/i ta' approvazzjoni ta' l-impjant ikkonċernat jew taż-żewġ jew
              tliet impjanti kkonċernati)".

                                      Artikolu 5c
                              Laħam imqatta' mhux imballat

        1.    Kull meta laħam imqatta' mhux imballat jiġi espost għall-bejgħ lill-konsumatur
              finali, u fejn tapplika d-deroga prevista fl-Artikolu 4(3), l-operaturi u l-
              organizzazzjonijiet għandhom jiżguraw li l-kostituzzjoni tal-lottijiet hija
              konformi mal-paragrafu msemmi għal kull laħam imqatta' mhux imballat li
              jkun espost għall-bejgħ fl-istess ħin.

        2.    B'deroga mill-Artikolu 13(2), punti b) u c), tar-Regolament (KE)
              Nru 1760/2000, fil-punt tal-bejgħ lill-konsumatur finali, l-operaturi u l-
              organizzazzjonijiet għandhom jindikaw fuq it-tikkettar tal-laħam imqatta' mhux
              imballat espost għall-bejgħ isem il-pajjiż tat-twelid, tat-trobbija u tal-qatla ta' l-
              annimali li minnhom ġej il-laħam, segwit mill-ismijiet tal-pajjiżi fejn ikunu
              tqattgħu l-karkassi.

              Il-laħam li ġej minn annimali li jkunu twieldu u/jew trabbew u/jew inqatlu
              f'pajjiżi differenti għandhom ikunu separati ċarament minn xulxin meta jkunu
              esposti għall-bejgħ. L-informazzjoni murija fil-punt tal-bejgħ għandha
              titqiegħed qrib dan il-laħam sabiex il-konsumatur finali jkun jista' jiddistingwi
              faċilment bejn il-laħmijiet ta' oriġini differenti.

              L-operaturi li jesponu kuljum għall-bejgħ laħam imqatta' mhux imballat
              għandhom jirreġistraw, flimkien mad-data, in-numri ta' approvazzjoni tal-
              biċċeriji fejn ikunu nqatlu l-annimali u ta' l-impjanti fejn ikunu tqattgħu l-
              karkassi. Għandhom jikkomunikaw dan it-tagħrif lill-konsumatur li jitolbu.

        3.    B'deroga mit-tieni subparagrafu ta' l-Artikolu 4(1), u sakemm ikunu rrispettati
              l-kundizzjonijiet definiti fil-paragrafu 2 ta' dan l-Artikolu, għal-laħam taċ-
              ċanga mqatta' espost għall-bejgħ lill-konsumatur finali mingħajr imballaġġ, id-
              daqs tal-grupp jista' jaqbeż il-produzzjoni ta' ġurnata".

                                           Artikolu 2

Dan ir-Regolament għandu jidħol fis-seħħ fis-seba’ jum wara li jkun ippubblikat f’Il-Ġurnal
Uffiċjali ta' l-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.
 ---pagebreak--- 5.12.2008      MT           Il-Ġurnal Uffiċjali ta’ l-Unjoni Ewropea   905

Magħmul fi Brussell, 15 ta’ Marzu 2007.

                                            Għall-Kummissjoni
                                            Mariann FISCHER BOEL
                                            Membru tal-Kummissjoni